**Abony Város Önkormányzata**

 **26/2017. (XI.30.) önkormányzati rendelete**

**az ingatlanokat érintő helyi adókról**

*(egységes szerkezetben a 28/2018.(IX.28.) a 16/2019.(IX.26.) és a 14/2020.(IX.04.) önkormányzati rendelettel)*

Abony Város Önkormányzata a helyi adókról szóló 1990. évi C. törvény 1. § (1) bekezdésében foglalt felhatalmazás alapján az Alaptörvény 32. cikk (1) bekezdés (h) pontjában meghatározott feladatkörében eljárva a következőket rendeli el:

**1. Általános rendelkezések**

**1. §[[1]](#footnote-1)**

A Képviselő-testület az önkormányzat illetékességi területén határozatlan időtartamra az alábbi vagyoni típusú és kommunális jellegű helyi adókat vezeti be:

1. építményadó
2. magánszemélyek kommunális adója

**2. Építményadó**

**2. §**

1. [[2]](#footnote-2)Az adókötelezettségre a helyi adókról szóló 1990. évi C. törvény (továbbiakban: Htv.) 11. § (1) és (3) bekezdésében foglaltak az irányadók.
2. Az adókötelezettség keletkezésére, változására és megszűnésére a Htv. 14. §-a az irányadó.
3. [[3]](#footnote-3)Az adó alanya az, akit a Htv. 3. §-a és 12. §-a alanyként megjelöl, figyelemmel a Htv. 7. § bek. a) pontjára.
4. **§**
5. Adómentes a lakás és nem lakás céljára szolgáló épület közül az, amelyet a vállalkozónak nem minősülő adóalany tulajdonosa nem vállalkozás céljára használ, hasznosít, illetve használatba ad, és amely után magánszemélyek kommunális adója megfizetésének kötelezettsége terheli.
6. Adómentes a vállalkozónak nem minősülő adóalany tulajdonában lévő gépjárműtároló, műhely, amelyet nem vállalkozás céljára használ, hasznosít, illetve használatba ad.
7. Adómentes a magánszemély tulajdonában álló nem a vállalkozás céljára használt, hasznosított, használatba adott – Htv. 52. §-ában meghatározott – melléképület, melléképületrész, kiegészítő helyiség.
8. [[4]](#footnote-4)
9. [[5]](#footnote-5)
10. Mentes a bevallás-benyújtási kötelezettség alól az a vállalkozónak, vállalkozásnak nem minősülő adóalany, akit adófizetési kötelezettség nem terhel.
11. Magánszemély tulajdonában lévő, ténylegesen lakhatási célra használt lakás esetében nem minősül vállalkozási célú használatnak illetve hasznosításnak a lakás vállalkozás székhelyeként történő feltüntetése, ha ott ténylegesen kereskedelmi, szolgáltatási, termelési tevékenység nem folyik.
12. **§**

(1)[[6]](#footnote-6) Az adó alapjára a Htv. 15. § a) bekezdésében foglaltak az irányadók.

(2)[[7]](#footnote-7) Az adó mértéke:

* 1. A Htv. 15. § a) pontjában foglalt adóalap esetében

aa) kereskedelmi, távközlési, energiaellátó vállalkozási, hitelintézeti, pénzügyi vállalkozási, biztosítási, egyéb pénzügyi tevékenység céljára szolgáló, szolgáltatási célú építmény, vállalkozáshoz kapcsolódó iroda esetén:600,-Ft/m2/év

ab) termelési és/vagy raktározási célra szolgáló belterületen fekvő építmény esetén:800,-Ft/m2/év

ac) termelési és/vagy raktározási célra szolgáló külterületen fekvő építmény esetén: 400,-Ft/m2/év

ad) termelési és/vagy raktározási célra szolgáló az üzleti park területén fekvő építmény esetén: 200,-Ft/m2/év.

* 1. Az ingatlan-nyilvántartásban strandfürdő megnevezéssel nyilvántartott épület esetén az adó mértéke 0 Ft/m2/év.
	2. [[8]](#footnote-8)

**3. Magánszemélyek kommunális adója**

1. **§**
2. Az Önkormányzat kommunális adót a település infrastrukturális fejlesztésére, valamint környezetvédelmi feladatok ellátására vezeti be.
3. A kommunális adó alanya a helyi adókról szóló 1990. évi C. törvény (továbbiakban: Htv.) 24. § -ában meghatározott magánszemély.
4. Az adókötelezettség keletkezésére és megszűnésére a Htv. 25. § -ában foglaltak az irányadók.
5. **§**
6. Mentes a magánszemélyek kommunális adója alól a magánszemély tulajdonában álló épület – amennyiben a tulajdonos igazoltan vállalkozás céljára használja, hasznosítja, illetve használatba adja – amely után az adóalanyt építményadó fizetési kötelezettség terheli.
7. Mentes a magánszemélyek kommunális adója alól magánszemély tulajdonában álló - a Htv. 52. §-ában meghatározott - melléképület, melléképületrész, kiegészítő helyiség.
8. [[9]](#footnote-9)
9. **§**

(1) A magánszemélyek kommunális adójának mértéke

    a) Lakás célú épületek esetén:                                    8 000 Ft/év

    b) Beépítetlen belterületi ingatlan esetén:                     6 000 Ft/év

    c) Lakásbérleti jogviszony esetén:                                 10 000 Ft/év

    d) Üdülő, zártkerti épület esetén:                             3 000  Ft/év

**4. Településkép védelmi települési adó**

**8. §[[10]](#footnote-10)**

* + 1. **§[[11]](#footnote-11)**
		2. **§[[12]](#footnote-12)**
		3. **§[[13]](#footnote-13)**
1. **Az egyes adók megfizetésére vonatkozó rendelkezések**
	* 1. **§**
2. Az adózónak félévenként, két egyenlő részletben kell az adót az adóév március 15-éig illetve szeptember 15-éig megfizetnie.
3. A befizetést építményadó esetében Abony Város Önkormányzat 11993609-06147486-10000166 számú építményadó beszedési számlájára kell teljesítenie.
4. A kommunális adó befizetéseket Abony Város Önkormányzat 11993609-06147486-10000128 számú magánszemélyek kommunális adóbeszedési számlájára kell teljesítenie.
5. [[14]](#footnote-14)
6. **Záró rendelkezések**
	* 1. **§**
7. E rendelet 2018. január 01. napján lép hatályba.
8. Hatályát veszti a magánszemélyek kommunális adójáról szóló 26/2016. (XI.25) önkormányzati rendelet és az építményadóról szóló 28/2016. (XI.25) önkormányzati rendelet.

Abony, 2017. november 30.

 **Romhányiné dr. Balogh Edit dr. Balogh Pál**

 **polgármester jegyző**

Kihirdetve: Abony, 2017. november 30.

 **dr. Balogh Pál**

 **jegyző**

Záradék: Abony Város Önkormányzat az ingatlanokat érintő helyi adókról szóló 26/2017.(XI.30.) önkormányzati rendeletének az alábbi rendeletekkel egységes szerkezetben foglalása megtörtént:

* Abony Város Önkormányzat Képviselő-testületének 28/2018.(IX.28.) önkormányzati rendelete
* Abony Város Önkormányzat Képviselő-testületének 16/2019.(IX.26.) önkormányzati rendelete
* Abony Város Önkormányzat Képviselő-testületének 14/2020.(IX.04.) önkormányzati rendelete

Dr. Gáspár Anita

 jegyző

1. Módosította: Abony Város Önkormányzat Képviselő-testülete 16/2019.(IX.26.) önkormányzati rendeletének 1.§-a. Hatályos: 2019.10.01-től [↑](#footnote-ref-1)
2. Módosította: Abony Város Önkormányzat Képviselő-testülete 14/2020.(IX.04.) önkormányzati rendeletének 1.§ (1) bekezdése. Hatályos:2020.09.05-től. [↑](#footnote-ref-2)
3. Módosította: Abony Város Önkormányzat Képviselő-testülete 14/2020.(IX.04.) önkormányzati rendeletének 1.§ (2) bekezdése. Hatályos:2020.09.05-től. [↑](#footnote-ref-3)
4. Hatályon kívül helyezte: Abony Város Önkormányzat Képviselő-testülete 14/2020.(IX.04.) önkormányzati rendeletének 3.§-a. Hatálytalan: 2020.09.05-től [↑](#footnote-ref-4)
5. Hatályon kívül helyezte: : Abony Város Önkormányzat Képviselő-testülete 16/2019.(IX.26.) önkormányzati rendeletének 2.§-a. Hatálytalan: 2019.10.01-től [↑](#footnote-ref-5)
6. Módosította: Abony Város Önkormányzat Képviselő-testülete 14/2020.(IX.04.) önkormányzati rendeletének 2.§-a. Hatályos:2020.09.05-től. [↑](#footnote-ref-6)
7. Módosította: Abony Város Önkormányzat Képviselő-testülete 28/2018.(IX.28.) önkormányzati rendeletének 1.§-a. Hatályos: 2019.01.01-től [↑](#footnote-ref-7)
8. Hatályon kívül helyezte: Abony Város Önkormányzat Képviselő-testülete 14/2020.(IX.04.) önkormányzati rendeletének 3.§-a. Hatálytalan: 2020.09.05-től [↑](#footnote-ref-8)
9. Hatályon kívül helyezte: : Abony Város Önkormányzat Képviselő-testülete 16/2019.(IX.26.) önkormányzati rendeletének 2.§-a. Hatálytalan: 2019.10.01-től [↑](#footnote-ref-9)
10. Hatályon kívül helyezte: : Abony Város Önkormányzat Képviselő-testülete 16/2019.(IX.26.) önkormányzati rendeletének 2.§-a. Hatálytalan: 2019.10.01-től [↑](#footnote-ref-10)
11. Hatályon kívül helyezte: : Abony Város Önkormányzat Képviselő-testülete 16/2019.(IX.26.) önkormányzati rendeletének 2.§-a. Hatálytalan: 2019.10.01-től [↑](#footnote-ref-11)
12. Hatályon kívül helyezte: : Abony Város Önkormányzat Képviselő-testülete 16/2019.(IX.26.) önkormányzati rendeletének 2.§-a. Hatálytalan: 2019.10.01-től [↑](#footnote-ref-12)
13. Hatályon kívül helyezte: : Abony Város Önkormányzat Képviselő-testülete 16/2019.(IX.26.) önkormányzati rendeletének 2.§-a. Hatálytalan: 2019.10.01-től [↑](#footnote-ref-13)
14. Hatályon kívül helyezte: : Abony Város Önkormányzat Képviselő-testülete 16/2019.(IX.26.) önkormányzati rendeletének 2.§-a. Hatálytalan: 2019.10.01-től [↑](#footnote-ref-14)